26.4.2014 Jurnalul Oficial al Uniunii Europene L 125/75 DECIZIA DE PUNERE ÎN APLICARE A CONSILIULUI din 23 aprilie 2014 de modificare a Deciziei de punere în aplicare 2011/344/UE privind acordarea de asistență finan- ciară din partea Uniunii pentru Portugalia (2014/234|UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Regulamentul (UE) nr. 407/2010 al Consiliului din 11 mai 2010 de instituire a unui mecanism european de stabilizare financiară (!), în special articolul 3 alineatul (2), având în vedere propunerea Comisiei Europene, întrucât: (1) La solicitarea Portugaliei, în data de 17 mai 2011, Consiliul a acordat acestei țări asistență financiară prin Decizia de punere în aplicare 2011/344JUE ()). Respectiva asistență financiară a fost acordată pentru susținerea unui program solid de reforme economice și financiare (denumit în continuare „programul”) care urmăreşte să restabi- lească încrederea, să faciliteze revenirea economiei la creştere durabilă și să asigure stabilitatea financiară în Portu- galia, în zona euro şi în Uniune. (2) Din motive tehnice legate de disponibilitatea datelor, care sunt independente de acţiunile autorităților portugheze, cea de-a douăsprezecea şi ultima reevaluare din cadrul programului nu poate începe înainte de jumătatea lunii aprilie 2014. În acelaşi timp, perioada de disponibilitate a asistenței financiare urmează să expire la 18 mai 2014. Pentru a permite o analiză completă şi riguroasă a respectării condițiilor de acordare a asistenței în cadrul reeva- luării finale, etapă care reprezintă o condiție pentru deblocarea ultimei tranşe, o scurtă prelungire tehnică, cu șase săptămâni, a perioadei de disponibilitate a asistenţei financiare reprezintă o formalitate necesară. (3 În conformitate cu articolul 3 alineatul (10) din Decizia de punere în aplicare 2011/344JUE, Comisia, împreună cu Fondul Monetar Internaţional (FMI) şi în colaborare cu Banca Centrală Europeană (BCE), a efectuat, în perioada 20-28 februarie 2014, cea de-a unsprezecea reevaluare a progreselor înregistrate de autoritățile portugheze în ceea ce privește punerea în aplicare a măsurilor convenite în cadrul programului. (4)  În ceea ce priveşte produsul intern brut (PIB) real în 2013, rezultatele sunt mai bune decât cele previzionate în cadrul celei de-a zecea reevaluări din cadrul programului. În prezent, se estimează că valoarea sa a scăzut cu 1,4 % (o creştere de 0,2 puncte procentuale). Acesta este rezultatul unei creşteri pozitive robuste în al patrulea trimestru al anului 2013 și al revizuirilor statistice în sens crescător pentru trimestrele anterioare. Indicatorii pe termen scurt indică o redresare economică şi mai puternică pentru anul în curs. Pe o bază anuală, se estimează că PIB-ul real va trece la valori pozitive în 2014 și se va menține în acest registru în 2015, cu o creştere de 1,2 % şi, respectiv, de 1,5 %. Perspectivele de pe piața forței de muncă s-au îmbunătățit și ele, însă rata șomajului rămâne ridicată. Se preconizează că aceasta va scădea până la valoarea de 15,7 % în 2014 şi va continua să scadă în anii următori. Continuă să existe riscuri de evoluții negative în ceea ce priveşte perspectivele macroeconomice, deoa- rece redresarea preconizată depinde de existența unor evoluții pozitive pe piața financiară şi comercială, care depind, la rândul lor, de un cadru mai amplu la nivel european. (5) Potrivit estimărilor, în anul 2013, deficitul public general a scăzut la circa 4,5 % din PIB în termeni SEC 95 (fără a lua în calcul recapitalizările băncilor; luând în calcul recapitalizările băncilor, valoarea ar fi de aproximativ 4,9 %). Astfel, deficitul public ar fi cu aproape 1 % din PIB mai mic decât obiectivul de 5,5 % din PIB. Rezultatele mai bune decât cele prevăzute se explică, în principal, prin încasări din impozite care au depășit aşteptările (dato- rită aplicării unei taxe cu caracter excepțional și a măsurilor de recuperare a datoriilor aferente sistemului de secu- ritate socială), precum şi prin înregistrarea unui nivel sub aşteptări al cheltuielilor administrației centrale (de exemplu, cheltuieli legate de achiziționarea de bunuri şi servicii şi cheltuieli de capital). În schimb, veniturile nefis- cale au fost sub aşteptări. Efortul bugetar global, măsurat în raport cu îmbunătățirea soldului structural, este estimat la 1 % din PIB. (6)  Stocul de arierate interne a scăzut cu aproximativ 1,2 miliarde EUR (0,7 % din PIB) pe fondul aplicării diferitor programe de recuperare a datoriilor (în sectorul sănătății și în sectoarele locale și regionale). Se constată însă acumularea de noi arierate, deşi într-un ritm redus. () JOL118,12.5.2010,p.1. ()) Decizia de punere în aplicare 2011/344/UE a Consiliului din 17 mai 2011 privind acordarea de asistență financiară din partea Uniunii pentru Portugalia JO L 159, 17.6.2011, p. 88).